sagorsarker/bangla-wikipedia huggingface dataset:
ডিজনি চ্যানেল (স্পেন)

ডিজনি চ্যানেল দ্য ওয়াল্ট ডিজনি কোম্পানি ইএমইএর বিভাগ দ্য ওয়াল্ট ডিজনি কোম্পানি ইবেরিয়া (ডিজনি স্পেন ও পর্তুগাল) এর মালিকানাধীন এবং পরিচালিত একটি স্পেনীয় টেরেস্ট্রিয়াল টেলিভিশন চ্যানেল। এটি দ্য ওয়াল্ট ডিজনি কোম্পানির আন্তর্জাতিক বিভাগ ডিজনি ব্র্যান্ডেড টেলিভিশনের এক অংশ।
১৯৯৮ সালের ১৭ এপ্রিলে এটি পে টেলিভিশন চ্যানেল হিসেবে সম্প্রচার শুরু করে, এবং এটি শিশু এবং কৈশোরদের লক্ষ্য করে। ২০০১ সালে ডিজনি 'ডিজনি চ্যানেল +১' নামের একটি টাইমশিফ্ট চ্যানেল চালু করে, যা এক ঘণ্টা বাড়িয়ে একই অনুষ্ঠান প্রচারিত করে। ২০০৮ সালের ১ জুলাইতে ফ্লাই মিউজিককে প্রতিস্থাপন করে ডিজনি চ্যানেল টেরেস্ট্রিয়াল টেলিভিশনে সম্প্রচার শুরু করে, এইভাবে এটি হয়ে যায় বিশ্বের প্রথম ডিজনি চ্যানেল যেটি পে টিভি-মুক্ত।
১৯৯৮ সালে স্পেনে ডিজনি চ্যানেল উদ্বোধন হয়, যখন দ্য ওয়াল্ট ডিজনি কোম্পানি এবং সোগেকেবল (বর্তমানে প্রিসা টিভি) কানাল সাতেলিত দিগিতাল স্যাটেলাইট প্ল্যাটফর্মে মার্কিন ডিজনি চ্যানেলের স্পেনীয় সংস্করণ বিতরণ করার একটি চুক্তি বানায়। চ্যানেলটি ১৯৯৮ সালের ১৭ এপ্রিলে সম্প্রচার শুরু করে, এবং এটি স্থানীয় প্রযোজিত অনুষ্ঠান এবং ডিজনির অ্যানিমেশন লাইব্রেরী বহন করেছে। হোর্দি ক্রুজ দ্বারা হোস্ট করা ব্রিটিশ অনুষ্ঠান "আর্ট অ্যাটাক" এর স্পেনীয় সংস্করণও তৈরি এবং প্রচারিত করা হয়েছিল, অন্য কিছু সহ।
১৯৯৯ সালের সেপ্টেম্বরে ডিজনি চ্যানেল স্পেন গেদেওন দ্বারা তৈরি করা ডিজনি চ্যানেল ইউকের "গোল" লোগো এবং আইডেন্ট ব্যবহার করা শুরু করে। তিন বছর পরে ডিজনি আরও তিনটি চ্যানেল প্রদান করা শুরু করে, ডিজনি চ্যানেল +১ নামের একটি টাইমশিফ্ট চ্যানেল, টুন ডিজনি, এবং প্লেহাউজ ডিজনি। টুন ডিজনিতে শুধু ডিজনির অ্যানিমেশন প্রচারিত হওয়ার জন্য এবং প্লেহাউজ ডিজনিতে প্রাক-প্রাথমিক শিশুদের জন্য অনুষ্ঠান প্রচারিত হওয়ার জন্য তৈরি করা হয়েছিল। ২০০৮ সালে টুন ডিজনি ডিজনি সিনেম্যাজিকে রূপান্তর হয়।
২০০৮ সালের ফেব্রুয়ারিতে দ্য ওয়াল্ট ডিজনি কোম্পানি ইবেরিয়া (টিডাব্লিউডিসিআই) ডিজিটাল টেরেস্ট্রিয়াল টেলিভিশন মাল্টিপ্লেক্স অপারেটর সোসিয়েদাদ গেস্তোরা দে তেলেভিসিওন নেট টিভির মধ্যে ২০% সম্পদ ক্রয় করতে চেয়েছে। বিক্রয়ের পর নেট টিভি ভোসেন্তো (৫৫%), ইন্তেরেকোনোমিয়া গ্রুপ (২৫%), এবং টিডাব্লিউডিসিআই (২০%) দ্বারা মালিকানাধীন ছিল। অবশেষে ২০০৮ সালের মেতে কোম্পানিটি ঘোষণা করেছে যে ডিজনি চ্যানেল নেট টিভির ফ্লাই মিউজিককে প্রতিস্থাপন করে একটি ডিজিটাল টেরেস্ট্রিয়াল টেলিভিশন চ্যানেল হিসেবে সম্প্রচার শুরু করবে।
২০১০ সালের ১ মেতে ডিজনি চ্যানেল স্পেন ওয়াইডস্ক্রিনে সম্প্রচার করা শুরু করে। ২০১১ সালের ২০ জুনে ডিজনি চ্যানেল এর অ্যাপ লোগো ব্যবহার করা শুরু করে, সাথে এর ওয়েবসাইটটির পরিবর্তন হয়। ২০১২ সালে ডিজনি রিপ্লে নামের একটি সার্ভিস চালু হয়, যাতে ডিজনির ধারাবাহিকের পুরো পর্বসমূহ দেখা যায়। ২০১৩ সালের ১০ জুনে "ফিনিয়েস ও ফার্ব" এর পর্ব "নট মাই প্রবলেম" সার্ভিসে প্রথম প্রচারিত হয়। ২০১৩ সালের নভেম্বরে অন্যান্য ইউরোপীয় ডিজনি চ্যানেলের সাথে এর ওয়েবসাইটটি আবারও পরিবর্তন হয়।
গোলাম সামদানী ফকির

গোলাম সামদানী ফকির একজন বাংলাদেশী শিক্ষাবিদ। তিনি ২০১৩ থেকে ২০২৩ সাল পর্যন্ত গ্ৰিন ইউনিভার্সিটি অব বাংলাদেশের উপাচার্য হিসেবে দায়িত্ব পালন করছেন।
গোলাম সামদানী ১৯৫২ সালে ব্রাহ্মণবাড়িয়া জেলার এক মুসলিম পরিবারে জন্মগ্রহণ করেন। তার পিতা আতাউর রহমান ফকির এবং মাতা রাবেয়া খাতুন ফকির। ব্যক্তিজীবনে গোলাম সামদানী ফকির এক সন্তানের জনক।
গোলাম সামদানী ঢাকা বিশ্ববিদ্যালয়ের অর্থনীতি বিভাগ থেকে ১৯৭৩ সালে অনার্স ও ১৯৭৬ সালে মাস্টার্স ডিগ্রি অর্জন করেন। এরপর রোমানিয়ার বুখারেস্টে ইন্ড্রাস্ট্রিয়াল ইকোনমিক্সে পিএইচডি লাভ করেন।
১৯৮৪ সালে সামদানী ব্র্যাকে সিনিয়র রিসার্চ ইকোনমিস্ট হিসেবে যোগদান করেন। পরবর্তীতে ১৯৯৭ সাল থেকে ২০০৬ সাল পর্যন্ত একই প্রতিষ্ঠানের প্রশিক্ষণ বিভাগের পরিচালক ও ব্র্যাক বিশ্ববিদ্যালয়ের এনজিও ব্যবস্থাপনা ও নেতৃত্বদান বিষয়ে স্নাতকোত্তর ডিপ্লোমা প্রোগ্রামের একাডেমিক প্রধানের দায়িত্ব পালন করেন। সামদানী ফকির ২০০৬ সাল থেকে ২০০৯ সাল পর্যন্ত আমেরিকার এসআইটি গ্রাজুয়েট ইনস্টিটিউটে ‘ভিজিটিং প্রফেসর’ হিসেবে কর্মরত ছিলেন।
তিনি ২০০৯ থেকে ২০১২ সাল পর্যন্ত ব্র্যাক বিশ্ববিদ্যালয়ের উপ-উপাচার্য হিসেবে কর্মরত ছিলেন।
২০১৩ সালের ১৬ মে গ্ৰিন ইউনিভার্সিটি অব বাংলাদেশের উপাচার্য হিসেবে তিনি যোগদান করেন এবং পরবর্তীতে ২০১৭ সালে প্রথম দফার মেয়াদ শেষ হওয়ার পর তাকে পুনরায় নিয়োগ দেওয়া হয়।
শিক্ষাক্ষেত্রে অবদান রাখার জন্য গোলাম সামদানী ফকির ভারতের ওয়ার্ল্ড এডুকেশন কংগ্রেস প্রদত্ত "গ্লোবাল অ্যাওয়ার্ড", র্যাপোর্ট বাংলাদেশের "অ্যাওয়ার্ড ফর এক্সিলেন্স ইন হিউম্যান রিসোর্স ডেভেলপমেন্ট", "ফ্রিল্যান্স জার্নালিস্ট অ্যাসোসিয়েশন অব বাংলাদেশের জর্জ হ্যারিসন অ্যাওয়ার্ড-২০১৬", "অতীশ দীপঙ্কর স্মৃতি পরিষদ কর্তৃক স্বর্ণপদক-২০১৬" এবং বাংলাদেশ অর্গানাইজেশন ফর লার্নিং অ্যান্ড ডেভেলপমেন্ট (বোল্ড) কর্তৃক আজীবন সম্মাননা পেয়েছেন।
সুনেমোতো কেগো

সুনেমোতো কেগো (, ; জন্ম: ২১ অক্টোবর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০১৫ সালে, কেগো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
সুনেমোতো কেগো ১৯৯৮ সালের ২১শে অক্টোবর তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
কেগো জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
নটীর পূজা

নটীর পূজা হল রবীন্দ্রনাথ ঠাকুর কর্তৃক বাংলা ভাষায় রচিত একটি নাটক। এটি ১৯২৬ সালে প্রকাশিত হয়। এই নাটকেই প্রথম অভিনয়ের সঙ্গে সঙ্গে নাচ ও গানের প্রয়োগ ঘটান রবীন্দ্রনাথ। এই ধারাটিই তাঁর জীবনের শেষ পর্বে “নৃত্যনাট্য” নামে পূর্ণ বিকাশ লাভ করে।
নাটের চরিত্রগুলো:
মূল নাটকটির উপর ভিত্তি করে ১৯৩২ সালে "নটীর পূজা" চলচ্চিত্রটি মুক্তি পায়। এটি রবীন্দ্রনাথ ঠাকুর নিজে পরিচালনা করেছিলেন এবং এতে তিনিও অভিনয় করেছিলেন। এটিতে শান্তিনিকেতনের ছাত্রছাত্রীরা অভিনয় করেছিল।
শিরকোণ (স্থাপত্য)

শিরকোণ হল খিলানের শীর্ষে কীলাকৃতির পাথর বা সাধারণত খিলানের শীর্ষে বৃত্তাকার আকৃতির পাথর বা খণ্ড, যা রাজমিস্ত্রিরা তৈরী করে। নির্মাণের সময় স্থাপিত চূড়ান্ত অংশ এবং সমস্ত পাথরকে অবস্থানে আটকিয়ে দেয়, যার ফলে খিলানের ওজন বহন করতে পারে। খিলানের এবং অন্যান্য ধরণের খিলানের (যেমন আধ-গম্বুজ) শিরকোণগুলি সচরাচর কাঠামোগত প্রয়োজনের তুলনায় বড় হয় এবং সাজানো হয় সৌন্দর্যের জন্যে। 
শিরকোণগুলি, শক্তি বা ভাল স্থাপত্যের বৈশিষ্ট্য বহন করে বা তাদের প্রস্তাবিত ফর্মগুলি কখনও কখনও আলংকারিক প্রভাবের জন্য দরজা, অবকাশ এবং জানালার শীর্ষের সমতল কেন্দ্রে স্থাপন করা হয়, যাতে লিন্টেলের ঊর্ধ্বমুখী অভিক্ষেপ তৈরি হয়।
যদিও একজন রাজমিস্ত্রি খিলান বা খিলান শিরকোণ স্থাপন না করা পর্যন্ত স্ব-সমর্থক হতে পারে না। তবে শিরকোণটির শীর্ষে অবস্থানের কারণে কাঁধকোণের যেকোনোটির মধ্যে সবচেয়ে কম চাপ অনুভব করে। পুরানো শিরকোণ কাঁপনের কারণে ক্ষয়ে যেতে পারে, এটি টাক খিলান নামে পরিচিত।
পাঁজরের খিলানযুক্ত ছাদে, শিরকোণগুলি সাধারণত যে কোনও দুই বা ততোধিক খিলানযুক্ত পাঁজরের ছেদকে চিহ্নিত করে। নান্দনিকতার জন্য, শিরকোণগুলি প্রায়শই খিলানের পাঁজরের চেয়ে বড় হয় এবং খিলানের অনেকগুলি কাঁধকোণ (আর্ক স্টোন) বা একটি বস দিয়ে অলঙ্কৃত করা হয়।
"আশিরা শিরকোণ" হল এমন একটি শিরকোণ যা অন্যান্য কাঁধকোণের চেয়ে কম কাজ করে। গিউলিও রোমানোর অনুসরণে, ১৬ শতকের ম্যানেরিস্ট স্থপতিরা প্রায়শই কোল্ডিটজ ক্যাসেলের "চার্চ হাউস" এর প্রবেশদ্বারে পোর্টালের মতো বর্ধিত ও সামান্য ফেলে দেওয়া শিরকোণ দিয়ে খিলানগুলি ডিজাইন করতেন। ১৬ শতকের ইতালীয় ম্যানেরিস্ট স্থপতি সেবাস্তিয়ানো সেরলিও -এর কাজে অসংখ্য উদাহরণ পাওয়া যায়।
শিরকোণ প্রায়ই একটি অপরিহার্য অংশের জন্য রূপকভাবে ব্যবহৃত হয় যার উপর কাঁধকোণ সম্পূর্ণ নির্ভর করে।
মার্কিন যুক্তরাষ্ট্রের পেনসিলভানিয়া রাজ্য নিজেকে "শিরকোণের অঙ্গরাজ্য" বলে। কারণ আমেরিকার ইতিহাসের প্রথম দিকে, এটি খিলানের শিরকোণ মতো ভৌগোলিক, অর্থনৈতিক এবং রাজনৈতিকভাবে তেরটি উপনিবেশের মধ্যে একটি গুরুত্বপূর্ণ কেন্দ্রীয় অবস্থানে ছিল। একটি শিরকোণ হল পেনসিলভানিয়ার প্রতীক। পেনসিলভানিয়ার অনেক সরকারি দপ্তরের মার্কায়, রাজ্যের রুট সাইনগুলিতে এবং পেনসিলভানিয়া গাড়ির লাইসেন্স প্লেটে এবং পেনসিলভানিয়া ন্যাশনাল গার্ডের ২৮ তম পদাতিক বিভাগের (মার্কিন যুক্তরাষ্ট্র) সেনাবেশের হাতার কাঁধের শোল্ডার স্লিভ ইনসিগনিয়ায় এর ব্যবহার পাওয়া যায়। একটি লাল শিরকোণ, প্রথম বিশ্বযুদ্ধে ১৯১৮ সালের অক্টোবরে গৃহীত হয়।
জাহান্নামের খবর

নিউজ ইন হেল বা জাহান্নামের খবর ( ) হল ১৯৫৯ সালে নির্মিত আর্জেন্টাইন চলচ্চিত্র যা রোমান ভিনোলি ব্যারেটো দ্বারা পরিচালিত হয়।
অসভালদো মিরান্ডা (অভিনেতা)

অসভালদো মিরান্ডা (নভেম্বর ৩, ১৯১৫ - এপ্রিল ২০, ২০১১) হল, একজন আর্জেন্টিনার চলচ্চিত্র এবং টেলিভিশন অভিনেতা। তিনি কৃতিত্বের সাথে পঞ্চাশটিরও বেশি মঞ্চ নাটক প্রযোজনা করেন।
তিনি স্প্যানিশ এর বুয়েনস আইরেসের ভিলা ক্রেসপো অভিবাসীদের পাড়ায় জন্মগ্রহণ করেন। মিরান্ডা একজন ট্যাঙ্গো নৃত্যশিল্পী হিসাবে তার কর্মজীবন শুরু করেন। তার চলচ্চিত্রের কৃতিত্বের মধ্যে রয়েছে ১১৯৪৯ সালে "সিটা এন লাস এস্ট্রেলাস" এবং ১৯৬৯ সালে "লস মুচচোস দে আন্তেস নো উসাবান গোমিনা" । মিরান্ডা দীর্ঘকাল ধরে চলমান টেলিভিশন সিরিজ, মি কুনাডো, লা নেনা এবং "এসকালা মিউজিক্যাল" সহ অসংখ্য নাটক করেন।
মিরান্ডা আর্জেন্টিনার ইলেক্ট্রোপপ গ্রুপের ছিলেন। .
মিরান্ডা ২০ এপ্রিল, ২০১১ তারিখে বুয়েনস আইরেসে ৯৫ বছর বয়সে মারা যান।
নেলিদা বিলবাও

নেলিদা বিলবাও (১৯১৮ - আগস্ট ১৯৯০) ছিলেন একজন আর্জেন্টাইন চলচ্চিত্র অভিনেত্রী। তিনি ১৯৩৮ থেকে ১৯৬৩ সালের মধ্যে ২৬টি চলচ্চিত্রে অভিনয় করেন।
নাথান পিনজোন

নাথান পিনজোন (১৯১৭ – ১৯৯৩) ছিলেন একজন আর্জেন্টাইন অভিনেতা। তিনি ১৯৬২ সালের "উনা জৌলা নো টাইনে সিক্রেটোস" চলচ্চিত্রে অভিনয় করেন।
জোসে সিব্রিয়ান

জোসে সিব্রিয়ান (ফেব্রুয়ারি ২৫, ১৯১৬ – ২৮ ডিসেম্বর, ২০০২), ডাকনাম "পেপে"। তিনি ছিলেন একজন আর্জেন্টিনা অভিনেতা। বুয়েনস আইরেসে জন্মগ্রহণ করেন ও যেখানেই তিনি মৃত্যুবরণ করেন। তার অনেক চলচ্চিত্র রয়েছে, যার মধ্যে রয়েছে "পাজারো লোকো" ও "লা সিগারা নো এস আন বিচো" -এর মতো জনপ্রিয় চলচ্চিত্র। তিনি ১৯৪০ থেকে ১৯৮১ সালের মধ্যে ৪৫টিরও বেশি চলচ্চিত্রে অভিনয় করেন।
ঘোকসাডাঙ্গা রেলওয়ে স্টেশন

ঘোকসাডাঙ্গা রেলওয়ে স্টেশন হল উত্তর- পূর্ব সীমান্ত রেলওয়ের বারাউনি-গৌহাটি লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের কোচবিহার জেলার ঘোকসাডাঙ্গা শহরে পরিষেবা প্রদান করে। এর স্টেশন কোড হল GDX। স্টেশনটিতে দুটি প্ল্যাটফর্ম এবং একটি এফবিও সহ চারটি রেলপথ রয়েছে।
বেশ কয়েকটি ট্রেন ঘোকসাডাঙ্গা রেলওয়ে স্টেশনের সাথে সংযুক্ত। এই স্টেশনে আগমন এবং প্রস্থানের লাইভ পরিস্থিতি ভারতীয় রেলওয়ে ওয়েবসাইটে চেক করা যায়।
রাফায়েল ফ্রন্টাউরা

রাফায়েল ফ্রন্টাউরা (৭ ফেব্রুয়ারি ১৮৯৬ ভালপারাইসোতে - ১৫ আগস্ট ১৯৬৬ সান্টিয়াগোতে ) ছিলেন একজন চিলির অভিনেতা ।কিনি চিলি ও আর্জেন্টিনার সিনেমায় কাজ করেন। তিনি ইল হোমবার দি এ্যাকেনো (১৯১৭), লিটিল টিসার অব ওয়ার্"ক ম্যান (১৯৪১)েএবং রিগোবারতো (১৯৪৩) চলচ্চিত্রে কাজ করেন।" তিনি ১৯৪৩ সালে সিলভার কনডর -বিজয়ী "জুভেনিলিয়া" চলচ্চিত্রেও অভিনয় করেন।
আলেহান্দ্রো মাক্সিমিনো

আলেহান্দ্রো মাক্সিমিনো () একজন আর্জেন্টিনীয় অভিনেতা ছিলেন। তার শেষ ছবি ছিল ১৯৬২ সালের মুক্তিপ্রাপ্ত "উনা গাউলা নো তিয়েনে সেক্রেতোস"।
লিলি ম্যাসাফেরো

লিডিয়া অ্যাঞ্জেলা " লিলি " ম্যাসাফেরো (২৩ নভেম্বর ১৯২৬ - ২৬ এপ্রিল ২০০১) একজন আর্জেন্টাইন অভিনেত্রী এবং মন্টেরো জঙ্গি ছিলেন। 
জঙ্গিবাদের কারণে, ম্যাসাফেরোকে আন্ডারগ্রাউন্ডে যেতে হয়েছিল। তার দুই সন্তানকে রেখে যেতে বাধ্য হয়েছিল। ১৪ ফেব্রুয়ারি ১৯৭৩ তারিখে, তিনি প্যাকো উরোন্দো এবং অ্যালিসিয়া র‌্যাবয়, জোয়ান জুলিও লাফেরেরের লাফেরেরের সাথে গ্রেফতার হন।
গোলোকগঞ্জ রেলওয়ে স্টেশন

গোলকগঞ্জ রেলওয়ে স্টেশন হল ফকিরাগ্রাম-ধুবরি শাখা লাইন এবং নিউ কোচবিহার-গোলকগঞ্জ শাখা লাইনের একটি রেলওয়ে জংশন স্টেশন। গোলকগঞ্জকে যোগীঘোপার সঙ্গে যুক্ত করতে নতুন লাইন বসানো হচ্ছে। এটি ভারতের আসাম রাজ্যের ধুবরি জেলায় অবস্থিত। এই স্টেশনটি গোলকগঞ্জ শহরে পরিষেবা প্রদান করে। গুরুত্বপূর্ণ ট্রেন যেমন আলিপুরদুয়ার-শিলঘাট টাউন রাজ্য রানি এক্সপ্রেস, শিলিগুড়ি-ধুবরি ইন্টারসিটি এক্সপ্রেস এই স্টেশন থেকে পাওয়া যায়।
ধুবড়ী জেলা আসামের দক্ষিণ-পশ্চিম কোণে অবস্থিত।এটি বাংলাদেশ, এবং ভারতের পশ্চিমবঙ্গ ও মেঘালয় রাজ্যের সীমানা।ব্রহ্মপুত্র নদী জেলাটিকে দুটি ভাগে বিভক্ত করে।ব্রহ্মপুত্রের উপনদী যেমন গঙ্গাধর, গৌরাঙ্গ, টিপকাই, উত্তরে চম্পামতি এবং দক্ষিণে জিঞ্জিরাম, জিনারি এবং কালু এই এলাকার বন্যার প্রধান সহযোগী।
প্রাক-স্বাধীনতার দিনগুলিতে (১৯০০-এর দশকের গোড়ার দিকে), এখানে ছিল রেলপথ। পরে মিটার-গেজ লাইন কটিহার - রাধিকাপুর - বিরল - পার্বতীপুর -তিস্তা- গিতালদহ -গোলকগঞ্জ- ফকিরাগ্রাম পর্যন্ত সম্প্রসারণ করা হয়।
১৯৪৭ সালে ভারত ভাগের সাথে সাথে আসামের রেলপথ বাকি ভারতের রেলপথ থেকে আলাদা হয়ে যায়। ভারতীয় রেল ১৯৪৮ সালে ফকিরাগ্রাম এবং কিষাণগঞ্জের মধ্যে একটি মিটার-গেজ রেল সংযোগ নির্মাণের জন্য আসাম লিঙ্ক প্রকল্প হাতে নেয়। ফকিরাগ্রাম ১৯৫০ সালে ভারতীয় রেল ব্যবস্থার সাথে যুক্ত হয়।
১৯৬০ এর দশকের মাঝামাঝি, প্রথম 1,676) ব্রডগেজ লাইন নিউ জলপাইগুড়ি থেকে জোগিহোপা হয়ে নিউ বোঙ্গাইগাঁও পর্যন্ত এলাকায় স্থাপন করা হয়।
ফকিরাগ্রাম-ধুবরি লাইনটি ব্রডগেজে রূপান্তরের পর ২০১০ সালের সেপ্টেম্বরে খোলা হয়। 
ষাটের দশক পর্যন্ত কোচবিহার থেকে গোলোকগঞ্জ হয়ে ধুবড়ী পর্যন্ত রেল যোগাযোগ ছিল। তখন এটি আসাম লাইন রেলওয়ে সার্ভিস নামে পরিচিত ছিল। দেশভাগের পরেও এটি পূর্ব পাকিস্তানকে সংযুক্ত করে। তবে সত্তরের দশকে গদাধরের ওপর রেল-কাম-সড়ক সেতু ভেঙে যাওয়ায় সেই সংযোগের অবসান ঘটে। ব্রিজটি পুনর্নির্মাণ করা হয়েছে এবং ট্র্যাকটি আবার ব্রডগেজ হিসাবে স্থাপন করা হয়েছে, সম্পূর্ণরূপে ভারতীয় ভূখণ্ডের মধ্য দিয়ে। লাইনটি ২০১২ সালে চালু হয়। ধুবড়ী-নিউ কোচবিহার হয়ে নতুন জলপাইগুড়ি আন্তঃনগর এক্সপ্রেস চালু করা হয় ফেব্রুয়ারি ২০১২ সালে।
দ্রষ্টব্য: পাশাপাশি মানচিত্রটি আজকের অবস্থানটি উপস্থাপন করে (২০২০)। ১৯-২০ শতকে যখন এই এলাকায় প্রথম রেলপথ স্থাপন করা হয় তখন আন্তর্জাতিক সীমান্ত ছিল না, এটি ১৯৪৭ সালে আসে। তারপর থেকে, এটি নতুন বাস্তবতা মেনে চলার চেষ্টা করা হয়। মানচিত্রটি ইন্টারেক্টিভ (বৃহত্তর সংস্করণ) - এর অর্থ হল মানচিত্রে দেখানো সমস্ত স্থান পূর্ণ স্ক্রীন মানচিত্রে লিঙ্ক করা হয়েছে৷
আলবা মুজিকা

আলবা মুজিকা (née Alba Mugica ; ১৯১৬ Carhué – ১৯৮৩ in Buenos Aires ) ছিলেন আর্জেন্টিনার চলচ্চিত্র এবং মঞ্চ অভিনেত্রী। তিনি অভিনেতা এবং চলচ্চিত্র পরিচালক রেনে মুগিকার বোন ছিলেন। তার মা ছিলেন অভিনেত্রী এমিলিয়া রোজালেস (এমিলিয়া মুগিকা)। তিনি অভিনেত্রী বারবারা মুজিকার মা ছিলেন। মুজিকা লা প্লাতার স্কুলে পড়েন। তিনি ১৯৫০ এবং ১৯৬০ এর দশকে আর্জেন্টিনার থিয়েটার ও সিনেমার একজন অভিনেত্রী ছিলেন। তার স্মৃতিকথা ইল টিমপু ইন্টার লোস ডিনেটেস ১৯৬৭ সালে প্রকাশিত হয়। তার নামে কারহুয়ের ইতালীয় মিউচুয়াল সোসাইটি এন্টারটেইনমেন্ট হলের নামকরণ করা হয়েছে "রেনে মুগিকা এবং মুগিকা আলবা" ভাইবোনদের স্বীকৃতিস্বরূপ।
নোয়াখালী কারামাতিয়া কামিল মাদ্রাসা

নোয়াখালী কারামাতিয়া কামিল মাদ্রাসা বাংলাদেশের নোয়াখালী জেলার সদর উপজেলার ইসলামি শিক্ষাপ্রতিষ্ঠান আলিয়া মাদ্রাসা। মাওলানা কারামাত আলী জৌনপুরী ১৮৫০ সা‌লে মাদ্রাসাটি প্র‌তিষ্ঠা ক‌রেন। মাদ্রাসাটি ২০১৬ সাল থেকে ইসলামি আরবি বিশ্ববিদ্যালয়ের অধিভুক্ত মাদ্রাসা। বর্তমানে এটিতে অনার্স কোর্সও চালু রয়েছে। বাংলাদেশের দক্ষিণাঞ্চলে এই মাদ্রাসার ইসলাম প্রচারে ব্যাপক অবদান রয়েছে। দাখিল ও আলিম শ্রেণির ফলাফলের দিক থেকেও মাদ্রাসাটি এই জেলার শীর্ষে অবস্থানে রয়েছে। বর্তমানে মাদ্রাসাটিতে ২৪০০ এর অধিক শিক্ষার্থী পড়াশোনা করছে। মাদ্রাসার বর্তমান অধ্যক্ষের দায়িত্ব পালন করছেন ডঃ মুহাম্মদ আমীনুল্লাহ।
উপমহাদে‌শের আধ্যা‌ত্মিক সাধক মাওলানা কারামাত আলী জৌনপুরী ১৮৫০ সা‌লে মাদ্রাসাটি প্র‌তিষ্ঠা ক‌রেন। এরপর ধীরে ধীরে মাদ্রাসাটি একটি কামিল মাদ্রাসায় উন্নিত হয়। ২০০৬ সালে মাদ্রাসাটি ইসলামি বিশ্ববিদ্যালয় সংশোধনী আইন, ২০০৬ মোতাবেক ইসলামি বিশ্ববিদ্যালয় কুষ্টিয়ার অধিভুক্ত হয়। এর ফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরণ করার জন্য ইসলামি আরবি বিশ্ববিদ্যালয় প্রতিষ্ঠা করা হয় এবং মাদ্রাসাটি সেখানে স্থানান্তরিত হয়।
মাদ্রাসাটিতে ইসলামি ও আধু‌নিক শিক্ষার সম‌ন্বিত ধারায় পাঠদান করানো হয়। মাদ্রাসার দাখিল ও আলিম উভয় শ্রেণিতে মানবিক বিভাগের পাশাপাশি বিজ্ঞান বিভাগও রয়েছে। এখানে প্রাথমিক স্তর ইবতেদায়ী থেকে শুরু করে কামিল শ্রেণি পর্যন্ত চালু রয়েছে। কামিল শ্রেণিতে দাওয়াহ ও ইসলা‌মিক স্টা‌ডিজ বিষ‌য়ে অনার্স কোর্স চালু র‌য়ে‌ছে। কুরআন, হাদিস, দাওয়াহ বিষয়ে ডিগ্রি কোর্স চালু আছে। এই মাদ্রাসার শিক্ষার্থীরা প্রতিবছর ঢাবি, চ‌বি, রা‌বি, ইবি, নো‌বিপ্র‌বি প্রভৃতি বিশ্ববিদ্যালয়ের ভর্তি পরীক্ষায় মেধার স্বাক্ষর রাখছে।
এই মাদ্রাসায় প্রাতিষ্ঠানিক শিক্ষার পাশাপাশি রোভার স্কাউট, ব্লাড ডোনেশান ক্লাব, গার্লস গাইড, রেড‌ক্রি‌সেন্ট ক্লাব, স্বেচ্চা‌সেবী নানাধরনের কার্যক্রম বিদ্যমান রয়েছে। খেলাধুলা সহ নানা প্রতিযোগিতামূলক আয়োজনে এই মাদ্রাসা নিয়মিত অংশগ্রহণ করে থাকে।
এই মাদ্রাসা আধুনিক সকল সুযোগ-সুবিধা রয়েছে। ছাত্রদের জন্য খেলার মাঠ ও পড়াশোনার জন্য লাইব্রেরি, মেয়েদের অবসর কাটানোর জন্য কমনরুমসহ বিভিন্ন সুবিধা রয়েছে।
মাদ্রাসার শিক্ষার্থীদের খেলার জন্য সুবিশাল মাঠ রয়েছে। এখানে অবসর সময়ে ও পাঠদান শেষে মাদ্রাসার ছাত্ররা ও সংশ্লিষ্ট ব্যক্তিরা এখানে খেলাধুলা করে থাকে। মাদ্রাসার উদ্যোগে এরা বিভিন্ন প্রতিযোগিতায় অংশগ্রহণ করে থাকে।
মাদ্রাসার শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের শিক্ষার্থীরাও এখান থেকে বই ধার নিয়ে পড়াশোনা করতে পারে। ফাজিল ও কামিল শ্রেণির শিক্ষার্থীদের জন্য উচ্চতর গবেষণাধর্মী বই রয়েছে। প্রাথমিক থেকে শুরু করে মাধ্যমিক ও উচ্চমাধ্যমিক পর্যায়ের শিক্ষার্থীদের জন্য সার্বক্ষণিক লাইব্রেরি সুবিধা এই প্রতিষ্ঠানের অনন্য বৈশিষ্ট্য।
মাদ্রাসায় অত্যন্ত দৃষ্টিনন্দন ও আধুনিক ব্যবস্থাপনাসম্বলিত একটি কেন্দ্রীয় মসজিদ রয়েছে। ২০১২ পরবর্তী সময় তৎকালীন অধ্যক্ষ মহোদয় ড. মুহাম্মদ আমীনুল্লাহ সাহেবের ঐকান্তিক প্রচেষ্টা ও স্থানীয় ব্যাক্তিবর্গের সশ্রদ্ধ উদ্যোগে এই মসজিদটির ব্যাপক সংস্কার কাজ সম্পন্ন করা হয়েছিলো। এই মসজিদে মাদ্রাসা শিক্ষকবৃন্দ ও ছাত্ররা নামাজ আদায় করে থাকে। ছাত্রদের জন্য বাধ্যতামূলক জোহরের নামাজ জামায়াতে আদায় করার নিয়ম প্রচলিত রয়েছে। অত্র অঞ্চলের সবচেয়ে বড় ঈদগাহও এই প্রতিষ্ঠানের ক্যাম্পাসের মধ্যেই অবস্থিত। এছাড়াও স্থানীয়রা ইদের নামাজ এই মসজিদে আদায় করে থাকে।
গোসাইগাঁও হাট রেলওয়ে স্টেশন

গোসাইগাঁও হাট রেলওয়ে স্টেশন ভারতের আসাম রাজ্যের কোকরাঝার জেলার গোসাইগাঁও শহরে পরিসেবা প্রদান করে । স্টেশনটি উত্তর- পূর্ব সীমান্ত রেলওয়ের বারাউনি-গৌহাটি লাইনের নিউ জলপাইগুড়ি-নতুন বোঙ্গাইগাঁও অংশে অবস্থিত। এই স্টেশনটি আলিপুরদুয়ার রেলওয়ে বিভাগের অন্তর্গত ।
প্রধান ট্রেন:
গুলমা রেলওয়ে স্টেশন (দার্জিলিং)

গুলমা রেলওয়ে স্টেশন হল একটি ছোট রেলওয়ে স্টেশন, যা পশ্চিমবঙ্গের শিলিগুড়ি মেট্রোপলিটন এলাকার উত্তরাঞ্চল যেমন মিলন মোর, দেবীডাঙ্গা, খেরঝোরা, আঁচল, চম্পাসারি, সীসাবাড়ি, বাবুবাসা ইত্যাদিতে পরিষেবা প্রদান করে। এটা শিলিগুড়ি জংশন থেকে ১০ কিমি দূরে। এটি উত্তর- পূর্ব সীমান্ত রেলওয়ে, আলিপুরদুয়ার রেলওয়ে বিভাগের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত। স্টেশনটি মহানন্দা বন্যপ্রাণী অভয়ারণ্যের কাছে অবস্থিত। শিলিগুড়ির অন্যান্য স্টেশনগুলি হল শিলিগুড়ি জংশন, শিলিগুড়ি টাউন, বাগডোগরা, মাটিগাড়া এবং নিউ জলপাইগুড়ি ।
কিছু গুরুত্বপূর্ণ ট্রেন যেমন
অন্যান্য লোকাল ট্রেন যেমন
এই স্টেশন থেকে চলাচল করে।
রায়পুর আলিয়া মাদ্রাসা

রায়পুর আলিয়া কামিল মাদ্রাসা বাংলাদেশের লক্ষ্মীপুর জেলার রায়পুর উপজেলার দেনায়েতপুর গ্রামে অবস্থিত একটি ইসলামি শিক্ষায়তন আলিয়া মাদ্রাসা। এটি ২০১৬ সালে অনার্স কোর্স অনুমতি পাওয়া ৩১টি মাদ্রাসার মধ্যে অন্যতম মাদ্রাসা। ১৮৮৬ সালে প্রতিষ্ঠিত এই মাদ্রাসা চট্টগ্রাম অঞ্চলের অন্যতম প্রাচীন বিদ্যাপিঠ, চট্টগ্রামে ইসলাম প্রচারে এই মাদ্রাসার অবদান অনস্বীকার্য। মাদ্রাসাটি বর্তমানে দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ড ও ফাজিল ও কামিল শ্রেণির জন্য ইসলামি আরবি বিশ্ববিদ্যালয় অধিভুক্ত রয়েছে।
১৮৮৬ সালে রায়পুর উপজেলার কিছু ব্যক্তিবর্গ নিজেদের উদ্যোগে মাদ্রাসাটি প্রতিষ্ঠা করেন। প্রথম দিকের সমস্ত খরচ এইসব ব্যক্তিরাই বহন করতো। বেশ কয়েক বছর পরে মাদ্রাসায় সরকারি কিছু অনুদান আসতো। এভাবে ধীরে ধীরে মাদ্রাসাটি সরকারের স্বীকৃতি পায় এবং দাখিল, আলিম, ফাজিল ও কামিল শ্রেণী চালু করার অনুমতি পায়। ২০০৬ সালে মাদ্রাসাটির ফাজিল শ্রেণী ডিগ্রি সমমানের আওতায় আসলে, এটি ইসলামী বিশ্ববিদ্যালয় কুষ্টিয়ার অধিভুক্তি লাভ করে। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।
মাদ্রাসাটিতে আলিয়া মাদ্রাসার সর্বোচ্চ শ্রেণী কামিল পর্যন্ত পাঠদান করা হয়। মাদ্রাসার দাখিল ও আলিম সেকশনে বিজ্ঞান ও মানবিক শাখা চালু আছে। এছাড়া ফাজিল ও কামিল শ্রেণীতে বিভিন্ন বিষয়ে কোর্স চালু আছে।
আবু সাঈদ মুহাম্মদ ওমর আলী

আবু সাঈদ মুহাম্মদ ওমর আলী (১ অক্টোবর ১৯৪৫ — ১৪ আগস্ট ২০১০) ছিলেন একজন বাংলাদেশি ইসলামি পণ্ডিত, লেখক, অনুবাদক, সম্পাদক, সংগঠক ও সাংস্কৃতিক ব্যক্তিত্ব। ইসলামিক ফাউন্ডেশন বাংলাদেশের বিশ্বকোষ প্রকল্পের পরিচালক ও সম্পাদনা পরিষদের সদস্য সচিব হিসেবে তার সর্বাধিক উল্লেখযোগ্য কাজের মধ্যে রয়েছে "ইসলামী বিশ্বকোষ" (২৫ খণ্ড), "সীরাত বিশ্বকোষ" (১৪ খণ্ড) ও "আল কুরআন বিশ্বকোষ"। তিনি "হককথা" ও "ইসলামিক ফাউন্ডেশন পত্রিকার" সম্পাদক ছিলেন। আবুল হাসান আলী হাসানী নদভীর গ্রন্থ অনুবাদের মাধ্যমে নদভীর সাথে তার পরিচয় হয়। পরবর্তীতে তিনি নদভীর হাতে বায়আত গ্রহণ করেন এবং তার অন্যতম প্রধান শিষ্য হিসেবে বাংলাভাষায় তার ভাষ্যকার হয়ে উঠেন।
তিনি ১৯৪৫ সালের ১ অক্টোবর চুয়াডাঙ্গা জেলার আলমডাঙ্গা উপজেলার কাবিলনগর গ্রামে জন্মগ্রহণ করেন। তার পিতা মুফাজ্জল হোসেন মণ্ডল ও মাতা নেকজান নেসা। কাবিলনগর মাদ্রাসায় তার প্রাতিষ্ঠানিক লেখাপড়ার সূচনা হয়। তিনি ১৯৬৫ সালে কুষ্টিয়া কুওয়াতুল ইসলাম কামিল মাদ্রাসা থেকে ফাযিল এবং ১৯৬৭ সালে পাবনা আলিয়া মাদ্রাসা থেকে হাদিস বিষয়ে কামিল পাশ করেন। ১৯৭৪ সালে ঢাকা বিশ্ববিদ্যালয় থেকে রাষ্ট্রবিজ্ঞানে অনার্স এবং ১৯৭৫ সালে মাস্টার্স শেষ করেন। তিনি বেগম জেবুন্নেসার সাথে পরিণয়সূত্রে আবদ্ধ হন। তাদের ঔরসে চারকন্যা ও একপুত্র জন্মগ্রহণ করেন।
শিক্ষাজীবন সমাপ্তির পর তিনি কিছুদিন হরিণাকুণ্ডু উপজেলার বরিশখালি হাইস্কুলে শিক্ষকতা করেন। তারপর কিছুদিন কাবিলনগর মাদ্রাসার অধ্যক্ষের দায়িত্ব পালন করেন। ঢাকা বিশ্ববিদ্যালয় থেকে বের হয়ে তিনি ইসলামিক ফাউন্ডেশনে যোগদান করেন। তারপর কিছুদিন টাঙ্গাইলে আব্দুল হামিদ খান ভাসানির প্রতিষ্ঠিত সন্তোষ ইসলামি বিশ্ববিদ্যালয়ে অধ্যাপনা করেন। এ সময় ১৯৭৮ সালের দিকে বেশকিছু দিন তিনি "‘হককথা’" পত্রিকার সম্পাদনার সাথে যুক্ত ছিলেন। তারপর রাজধানীতে ফিরে আবার ইসলামিক ফাউন্ডেশনে যোগদান করেন।
২০১০ সালের ১৪ আগস্ট তিনি মৃত্যুবরণ করেন। পরদিন ১৫ আগস্ট গ্রামের বাড়িতে তার নিজের প্রতিষ্ঠিত মসজিদের পাশে তাকে দাফন করা হয়।
"ঈমান যখন জাগল" গ্রন্থটি অনুবাদের মাধ্যমে তিনি এর লেখক আবুল হাসান আলী হাসানী নদভীর সাথে পরিচিত হন। নদভী ছিলেন বিংশ শতাব্দীর একজন ভারতীয় ইসলামি দার্শনিক। বইটির উন্নত ভাষাশৈলী ও চিন্তার উচ্চতা তাকে প্রভাবিত করে। এই বইটি অনুবাদের পর তিনি নদভীর আরেকটি গ্রন্থ "সংগ্রামী সাধকদের ইতিহাস" অনুবাদ করেন, যা "ইসলামি রেনেসাঁর অগ্রপথিক" নামে ইসলামিক ফাউন্ডেশন বাংলাদেশ থেকে প্রকাশিত হয়। ১৯৮৪ সালে নদভী বাংলাদেশে আগমন করলে তার হাতে বায়আত গ্রহণ করেন। রমজান মাসে তিনি নদভীর সান্নিধ্যে ইতিকাফ করতেন। এভাবে তিনি নদভীর অন্যতম প্রধান শিষ্যে পরিণত হন এবং বাংলাভাষায় তার ভাষ্যকার হয়ে উঠেন। তিনি "মুসলমানদের পতনে বিশ্ব কী হারালো?" সহ নদভীর অনেক গ্রন্থ অনুবাদ করেছেন। বলা হয়ে থাকে, তার অনুবাদে রয়েছে নদভীর বক্তব্যের মূল প্রাণ ও ভাবমর্মের যথার্থ প্রকাশ।
তিনি "হককথা" ও "ইসলামিক ফাউন্ডেশন পত্রিকার" সম্পাদক ছিলেন। তার কিছু মৌলিক গ্রন্থ থাকলেও তিনি অনুবাদক হিসেবে পরিচিতি লাভ করেন। মুশাহিদ আহমদের উর্দু গ্রন্থ "‘আল ফাতহুল কারীম ফী সিয়াসাতিন নাবিয়্যিল আমীনে’র" অনুবাদের মাধ্যমে তিনি তার সাহিত্য সাধনা শুরু করেন। তার সবচেয়ে উল্লেখযোগ্য কাজ হচ্ছে, ইসলামিক ফাউন্ডেশন প্রকাশিত ২৫ খণ্ডের "ইসলামী বিশ্বকোষ", ১৪ খণ্ডের "সীরাত বিশ্বকোষ" ও "আল কুরআন বিশ্বকোষ"। তার অনূদিত গ্রন্থাবলির মধ্যে রয়েছে:
আলফ্রেড ফোর্ড

আলফ্রেড ব্রাশ ফোর্ড (জন্ম 1950), যিনি অম্বরীশ দাস নামেও পরিচিত ( IAST: "Ambarīśa Dāsa" ),  ফোর্ড ফর্চুনের একজন আমেরিকান উত্তরাধিকারী। তিনি ফোর্ড মোটর কোম্পানির প্রতিষ্ঠাতা হেনরি ফোর্ডের প্রপৌত্র ।
আলফ্রেড ফোর্ডের পিতা ছিলেন "ওয়াল্টার বি. ফোর্ড II (1920-1991)"। তার মা জোসেফাইন ক্লে ফোর্ড (1923-2005) ছিলেন এডসেল ফোর্ডের কন্যা (1893-1943)।
আলফ্রেড ফোর্ড বর্তমানে ব্যক্তিগতভাবে পরিচালিত ডিজিটাল মার্কেটিং ফার্ম চ্যানেলনেটের পরিচালনা পরিষদে কাজ করছেন , যেখানে তিনি একজন বিনিয়োগকারীও।
আলফ্রেড ফোর্ড ভারতের কলকাতার বাঙালি মেয়ে শর্মিলা ভট্টাচার্য কে ১৯৮৪ সালে বিয়ে করে। তারা তাদের দুই মেয়ের নামও বাংলায় রাখেন- অমৃতা ও আনিশা।
তিনি ১৯৭৪ সাল থেকে এসি ভক্তিবেদান্ত স্বামী প্রভুপাদ (শ্রীলা প্রভুপাদ) এর একজন দীক্ষিত শিষ্য । তার মার্কিন যুক্তরাষ্ট্রের ডালাসে ভক্তিবেদান্ত স্বামীর সাথে প্রথম দেখা করেছিলেন । আলফ্রেড ফোর্ড ১৯৭৫ সালে আন্তর্জাতিক কৃষ্ণভাবনামৃত সংঘে (ISKCON) যোগদান করেন এবং সেই বছরই তিনি প্রভুপাদের সাথে প্রথম ভারত সফর করেন। তিনি হাওয়াইতে প্রথম হিন্দু মন্দির প্রতিষ্ঠায় সহায়তা করেছিলেন এবং ডেট্রয়েটে "ভক্তিবেদান্ত সাংস্কৃতিক কেন্দ্র" স্থাপনে সাহায্য করার জন্য $500,000 দান করেছিলেন। যা ১৯৮৩ সালে সম্পন্ন হয়েছিল। আলফ্রেড ফোর্ড বিগত বছরগুলিতে ইসকনে অনেক গুরুত্বপূর্ণ অনুদান দিয়েছেন যা প্রভুপাদের পুষ্প সমাধি মন্দির নির্মাণের চলমান প্রকল্পগুলিতে সহায়তা করেছে। তিনি মস্কোতে আনুমানিক 10 মিলিয়ন ডলার ব্যয়ে একটি বৈদিক সাংস্কৃতিক কেন্দ্র নির্মাণে সহায়তা করেছে বলে জানা গেছে। হনলুলুতে হরে কৃষ্ণ মন্দির ও শিক্ষাকেন্দ্র স্থাপনের জন্য তিনি $600,000 দিয়ে একটি প্রাসাদও কিনেছিলেন ।
এখন তিনি ইসকন প্রকল্প ও বৈদিক প্ল্যানেটোরিয়ামের মন্দিরের চেয়ারম্যান।
অসম বাৰ্তা

অসম বার্তা ( ) একটি ভারতীয় অসমীয়া ভাষার সাপ্তাহিক পত্রিকা এবং ডিজিটাল সংবাদ মাধ্যম। পত্রিকাটি প্রতি সোমবার মাজুলী থেকে অসম বার্তা প্রকাশনা প্রকাশ করে। মাজুলীর এ.বি. বিল্ডিংয়ে এই সংবাদপত্রের প্রধান কার্যালয় অবস্থিত। সংবাদপত্রটি ১ জানুয়ারি ২০২০ সালে চালু হয়েছিল।
হ্যামিলটনগঞ্জ রেলওয়ে স্টেশন

হ্যামিল্টনগঞ্জ রেলওয়ে স্টেশন হল একটি রেলওয়ে স্টেশন যা ভারতের পশ্চিমবঙ্গ রাজ্যের দোয়ার্স অঞ্চলে অবস্থিত হ্যামিলটনগঞ্জ, কালচিনি, হাসিমারা এবং জয়গাঁও অঞ্চলে পরিষেবা প্রদান করে। এটি আলিপুরদুয়ার রেলওয়ে বিভাগের উত্তর- পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
হ্যামিল্টনগঞ্জ রেলওয়ে স্টেশন থেকে চলাচলকারী প্রধান ট্রেনগুলি নিম্নরূপ:
শিয়ালদহ-আলিপুরদুয়ার কাঞ্চন কন্যা এক্সপ্রেস
শিলিগুড়ি-আলিপুরদুয়ার ইন্টারসিটি এক্সপ্রেস
২০১৯-২০২২-এ শ্রীলঙ্কার অর্থনৈতিক সংকট

২০১৯-২০২২ সালে শ্রীলংকার অর্থনৈতিক সংকট দক্ষিণ এশিয়ার দ্বীপরাষ্ট্র শ্রীলংকায় চলমান একটি অর্থনৈতিক সংকট, যার কারণে অভূতপূর্ব মুদ্রাস্ফীতি, বৈদেশিক মুদ্রার ভাণ্ডার প্রায় সম্পূর্ণ নিঃশেষ, চিকিৎসা দ্রব্য সরবরাহে ঘাটতি এবং মৌলিক নিত্যপ্রয়োজনীয় পণ্যদ্রব্যের ব্যাপক মূল্যবৃদ্ধির মতো ঘটনাগুলির সৃষ্টি হয়েছে। ঐ সময়ে ক্ষমতাসীন সরকারের অর্থনৈতিক অব্যবস্থাপনাকে মূলত এই সংকটের জন্য দায়ী করা হয়েছে। কর হ্রাস, টাকা সৃষ্টি, দেশব্যাপী জৈব পদ্ধতিতে কৃষিকাজ প্রবর্তনের নীতি, ২০১৯ সালের পুনরুত্থাণ পার্বণের বোমা হামলা, করোনাভাইরাস রোগ-২০১৯-এর আঘাত, ইত্যাদি বহুসংখ্যক কারণ মিলে এই সংকটটির সৃষ্টি হয়েছে বলে মনে করা হচ্ছে। এই সংকটের কারণে যে অর্থনৈতিক দুর্ভোগ সৃষ্টি হয়, তার জের ধরে ২০২২ সালে আসে রাষ্ট্রটির ইতিহাসের বৃহত্তম সরকার-বিরোধী আন্দোলনটি সংঘটিত হয়।
শ্রীলংকাকে সার্বভৌম ঋণখেলাপের জন্য চিহ্নিত করা হয়েছে, কেননা ২০২২ সালের মার্চ মাসে দেশটির বৈদেশিক মুদ্রার ভাণ্ডার ছিল মাত্র ১৯০ কোটি মার্কিন ডলার, যা দিয়ে ২০২২ সালে দেশটির ৪০০ কোটি মার্কিন ডলার সমমূল্যের বৈদেশিক ঋণ পরিশোধের কোনও সম্ভাবনা নেই। এছাড়া ২০২২ সালে জুলাই মাসে ১০০ কোটি মার্কিন ডলার মূল্যের আন্তর্জাতিক সার্বভৌম বণ্ড পুনঃপরিশোধও প্রদেয় হয়ে আছে। সব মিলিয়ে ২০২২ সালে শ্রীলংকাকে দেশী ও বিদেশী ঋণ মিলিয়ে সব মিলিয়ে ৮৬০ কোটি মার্কিন ডলার ঋণ পরিশোধ করতে হবে। ২০২২ সালের এপ্রিল মাসে শ্রীলংকার সরকার ঋণখেলাপি হিসেবে নিজেকে ঘোষণা দেয়, যা ১৯৪৮ সালে স্বাধীনতা অর্জনের পরে এইরূপ ঋণখেলাপির সর্বপ্রথম ঘটনা।
হাসিমারা রেলওয়ে স্টেশন

হাসিমারা রেলওয়ে স্টেশন হল নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত একটি রেলওয়ে স্টেশন এবং ভারতের পশ্চিমবঙ্গ রাজ্যের আলিপুরদুয়ার জেলার হাসিমারা শহরে পরিষেবা প্রদান করে।
এই রেলওয়ে স্টেশনটি ভুটানের নিকটতম রেলওয়ে স্টেশন। ভুটানের ফুন্টশোলিং শহরটি হাসিমারা রেলওয়ে স্টেশন থেকে মাত্র ১৮ কিলোমিটার দূরে অবস্থিত।
এই রেলওয়ে স্টেশনটি জয়গাঁও শহরেও কাজ করে এবং উত্তর-পূর্ব সীমান্ত রেলওয়ে জোনের আলিপুরদুয়ার রেলওয়ে বিভাগের অধীনে অবস্থিত।
সুদিরমান কাপ

সুদিরমান কাপ হল জাতীয় মিশ্র ব্যাডমিন্টন দলগুলির মধ্যে অনুষ্ঠিত আন্তর্জাতিক প্রতিযোগিতা। প্রাক্তন ইন্দোনেশীয় ব্যাডমিন্টন খেলোয়াড় ডিক সুদিরমান-এর হাত ধরে এই প্রতিযোগিতার সূচনা ঘটে। এর প্রতিটা ম্যাচে একটি পুরুষ একক, একটি মহিলা একক, একটি পুরুষ দ্বৈত, একটি মহিলা দ্বৈত ও একটি মিশ্র দ্বৈত ইভেন্ট থাকে। ১৯৮৯ সালে প্রতিষ্ঠার সময় থেকে এটি দুই বছর অন্তর অন্তর খেলা হয়। এটি ব্যাডমিন্টন ওয়ার্ল্ড ফেডারেশন কর্তৃক পরিচালিত হয়। ২০০৩ সালে এটিকে বিডব্লিউএফ বিশ্ব চ্যাম্পিয়নশিপ থেকে আলাদা করা হয়।
প্রতিযোগিতা শেষে বিজয়ীদের কোন পুরস্কার মূল্য দেওয়া হয় না বরং তারা তাদের দেশের সম্মান বৃদ্ধি করে এবং বিশ্ব র‍্যাঙ্কিংয়ে স্থান উন্নত করে।
সুদিরমান কাপ ৮০ সেন্টিমিটার উঁচু। এটি ২২ ক্যারেট (৯২%) স্বর্ণাবৃত কঠিন রূপা দিয়ে তৈরি এবং জাটি কাঠ (জাভা সেগুন কাঠ) দিয়ে তৈরি একটি অষ্টভুজাকার ভিত্তির উপর দাঁড়িয়ে আছে।
কাপের দেহটি একটি শাটলককের আকারে এবং বরোবুদুর মন্দিরের একটি প্রতিরূপ দ্বারা উপরে মাউন্ট করা হয়েছে। হাতলগুলি পুংকেশরের আকারের, যা ব্যাডমিন্টনের বীজের প্রতীক।
US$১৫,০০০ মূল্যে মাস্টারিক্স ব্যান্ডুং কোম্পানি এই কাপটি তৈরি করেছিল।
জন প্যাক্সটন নরম্যান

স্যার জন প্যাক্সটন নরম্যান (২১ অক্টোবর ১৮১৯ - ২১ সেপ্টেম্বর ১৮৭১) ছিলেন একজন ইংরেজ আইনজ্ঞ যিনি কলকাতা হাইকোর্টের ভারপ্রাপ্ত প্রধান বিচারপতি ছিলেন। ১৮৭১ সালে তাকে হত্যা করা হয়। তিনি ১৮৭১ সালে কলকাতা আলিয়া মাদ্রাসার প্রথম স্থানীয় কমিটির সভাপতি নির্বাচিত হয়েছিলেন।
প্যাক্সটন নরম্যান ১৮১৯ সালে জন্মগ্রহণ করেন; তার বাবা জন নরম্যান ছিলেন সমারসেটের একজন ব্যাংকার। তিনি অক্সফোর্ডের এক্সেটার গ্রামার স্কুল এবং এক্সেটার কলেজে শিক্ষিত হয়েছিলেন এবং তারপরে একজন বিশেষ আবেদনকারী হিসাবে অনুশীলন করেছিলেন। ১৮৬২ সালে তাকে অভ্যন্তরীণ মন্দিরের বারে ডাকা হয়। ব্রিটিশ ভারতে তিনি ১৮৭১ সাল পর্যন্ত ফোর্ট উইলিয়ামের সুপ্রিম কোর্টের বিচারিক আদালতে অফ বিচারক হিসেবে কাজ করেন।স্যার নরম্যান ১৮৭০ সালে কলকাতা হাইকোর্টের ভারপ্রাপ্ত প্রধান বিচারপতি হিসেবে নিযুক্ত হন।
প্যাক্সটন নরম্যান ভারী বাক্য আরোপের জন্য বিপ্লবী মুসলমানদের মধ্যে অ-আস্থাভাজন ছিলেন। ব্রিটিশরা এই বিদ্রোহী মুসলমানদের ওয়াহাবি বলে চিহ্নিত করতেন। নরম্যান অনেক আইনী গ্রন্থ এবং গবেষণাপত্রের লেখক ছিলেন এবং কলকাতা বিশ্ববিদ্যালয়ে আইন অনুষদের সভাপতি হিসেবে সক্রিয় অংশ নিয়েছিলেন।
১৮৭১ সালে, নরম্যান যখন কলকাতা টাউন হলের সিঁড়ি দিয়ে নামছিলেন, তখন একজন ভারতীয় বিপ্লবী আবদুল্লাহ তাকে আক্রমণ করে এবং তাকে ছুরিকাঘাতে হত্যা করে। তিনি ১৮৭১ সালের ২১ সেপ্টেম্বর মারা যান। স্যার প্যাক্সটন নরম্যানকে কলকাতার সেন্ট পলস ক্যাথেড্রালে সমাহিত করা হয়।
হোটেল সারাতোগা, হাভানা

হোটেল সারাতোগা হলো একটি বিলাসবহুল নতুন শাস্ত্রীয় স্থাপত্য শৈলীর হোটেল, যা কিউবার পুরনো হাভানায় ফুয়েন্তে দে লা ইন্ডিয়ার সামনে পাসেও দেল প্রাডোতে অবস্থিত। এটা গুদাম রাখার জন্য ১৮৮০ সালে নির্মিত, এটি ১৯৩৩ সালে একটি হোটেল হিসাবে পুনর্নির্মাণ করা হয়েছিল ও ২০০৫ সালে পুনরায় চালু করা হয়েছিল। ৬ মে ২০২২-এ হোটেলে একটি গ্যাস বিস্ফোরণ ঘটে, ফলে ছিচল্লিশ জনের মৃত্যু হয়।
হোটেল সারাতোগা কিউবার হাভানার ক্যাপিটোলিও ভবনের কাছে পার্ক দে লা ফ্রেটারনিদাদের সামনে অবস্থিত। ভবনটি প্রথমে ধনী স্পেনীয় বণিক গ্রেগোরিও প্যালাসিওস চালু করে, যিনি স্পেনের সান্তান্ডারে জন্মগ্রহণ করেছিলেন। তিনি বিভিন্ন রুমিং সুবিধার মালিক ছিলেন ও ১৮৭৯ সালে নতুন ভবন নির্মাণের জন্য $৯৮,০০০-এর একটি চুক্তি স্বাক্ষর করেন। মূলত এটি একটি তিনতলা ভবন ছিল। নিচতলায় একটি তামাকের গুদাম, একটি দোকান এবং চারটি অ্যাপার্টমেন্ট ছিল। দ্বিতীয় তলায় ৪৩টি কক্ষ ও একটি ডাইনিং রুম সহ একটি হোটেল/গেস্ট হাউস হিসেবে ব্যবহৃত হয়েছিল।
এটির প্রথম অবস্থান ছিল ক্যালে মন্টে। পরে এটি ক্যাম্পো দে মার্তে (বর্তমানে পার্ক দে লা ফ্রেটারনিদাদ) এর আশেপাশে স্থানান্তরিত হয় ও আলকাজার নামে পরিচিত হয়।
কেন্দ্রীয় অবস্থান ও দৃশ্য এটিকে আন্তর্জাতিক দর্শনার্থীদের জন্য একটি পছন্দের গন্তব্যে পরিণত করেছিলো। ১৯৩৫ সালে ট্যুরিস্ট গাইড হোটেলটিকে হাভানার অন্যতম সেরা হিসেবে তুলে ধরেন। "আইরেস লিব্রেস" নামে পরিচিত এর সোপানটি ২০শ শতাব্দীর একটি গুরুত্বপূর্ণ সাংস্কৃতিক ও ঐতিহ্যবাহী কেন্দ্র ছিল।
কিউবার বেশিরভাগ ব্যবসার মতো ১৯৬০-এর দশকে বিপ্লবী সরকার ক্ষতিপূরণ ছাড়াই হোটেল সারাতোগা বাজেয়াপ্ত করেছিল। এর আগ পর্যন্ত ভবনটি তার প্রাণশক্তি বজায় রেখেছিল। বিপ্লবী সরকার কর্তৃক অধিগ্রহণের পর এটির খারাপ অবস্থার কারণে এটি খালি না হওয়া পর্যন্ত এটি একাধিক মহকুমা সহ একটি ভাড়া করা ভবনে পরিণত হয়। ১৯৯৬ সালে সম্পত্তিটি হস্তান্তর করা হয় হোটেল সারাতোগা এসএ নামক একটি কিউবার যৌথ-উদ্যোগ কোম্পানির কাছে যার মালিকানা যৌথভাবে হাবাগুয়ানেক্স এসএ, নগর ইতিহাসবিদের দপ্তরের বাণিজ্যিক শাখা ও বিনিয়োগকারীদের একটি আন্তর্জাতিক কনসোর্টিয়াম। মূল ভবনটি ভস্মীভূত হয়ে গিয়েছিলো, শুধুমাত্র দুটি রাস্তার সামনের অগ্রভাগ অবশিষ্ট ছিল। সেই সম্মুখভাগ ব্যবহার করে একটি নতুন ভবন তৈরি করা হয়েছিল, যেখানে একটি দ্বি-স্তরের বেসমেন্ট, একটি মেজানাইন স্তর ও অতিরিক্ত মেঝে রয়েছে। এটি ২০০৫ সালে ৯৬টি কক্ষ, তিনটি বার, দুটি রেস্তোরাঁ, একটি ছাদের উপরে সুইমিং পুল এবং একটি ব্যবসা কেন্দ্র সহ একটি পাঁচ তারকা হোটেল হিসাবে পুনরায় খোলা হয়েছিল। এর স্থাপত্য ঔপনিবেশিক যুগের কথা স্মরণ করে এবং ফরাসি ছুতার, সিরামিক ও কিউবান মার্বেলের মতো প্রচুর আগ্রহের উপাদান সহ একটি সারগ্রাহী চরিত্র ছিল। গ্যাস বিস্ফোরণে অবশিষ্ট দুটি সম্মুখভাগ সম্পূর্ণরূপে ধ্বংস হয়ে গেছে।
৬ মে ২০২২-এ হোটেলে একটি বিস্ফোরণ ঘটে, এতে ছিচল্লিশ জন নিহত হয় ও কমপক্ষে ৯০ জন আহত হয়। ভবনটিতে গ্যাস সরবরাহ করার সময় দুর্ঘটনার কারণ হিসেবে দায়ী করা হয়েছে। এতে একজন স্পেনীয় পর্যটক নিহত হয়েছেন।
ডিজনি চ্যানেল (জাপান)

ডিজনি চ্যানেল () দ্য ওয়াল্ট ডিজনি কোম্পানি (জাপান) লিমিটেড দ্বারা মালিকানাধীন একটি জাপানী টেলিভিশন চ্যানেল। চ্যানেলটি ডিজনি ইন্টারন্যাশনাল অপারেশনসের ডিজনি ব্র্যান্ডেড টেলিভিশন বিভাগের অংশে এটি পরিচালনা করা হয়েছিল।
ডিজনি চ্যানেলে মার্কিন, কানাডীয়, জাপানী, অস্ট্রেলীয়, ব্রিটিশ, এবং ইউরোপীয় অনুষ্ঠান প্রচারিত হয়। ১৯৯৬ সালে ডিজনি চ্যানেল এশিয়ায় বিস্তৃত হয়, এবং এটি ইংরেজি, ম্যান্ডারিন, থাই, এবং জাপানী ভাষায় সম্প্রচার করতো।
২০০৩ সালের নভেম্বরে এশীয় ফিডের থেকে আলাদা হয়ে ডিজনি চ্যানেলের জাপানীয় সংস্করণের উদ্বোধন হয়।
২০২২ সাল হিসেবে ভারতীয় ফিডের সাথে এটি এশিয়া-প্যাসিফিক অঞ্চলে মাত্র দুটি ডিজনি চ্যানেল ফিড হিসেবে রয়ে গেছে।
২০১৪ সালের ১ নভেম্বরে ডিজনি চ্যানেল একটি নতুন লোগো এবং সম্প্রচার ইমেজিং পরিকল্পনা উদ্বোধন করে। ২০১৫ সালের ১ মার্চে ওয়াচ ডিজনি চ্যানেলও একটি নতুন লোগো এবং সম্প্রচার ইমেজিং পরিকল্পনা উদ্বোধন করে।
ডিজনি চ্যানেল চলচ্চিত্র প্রচারিত করে শুক্রবার, শনিবার, ও রবিবার দুপুর ২টায় এবং রাত ৮টায়, এবং সোমবার থেকে বৃহস্পতিবার রাত ১০টায়।
হাইয়াতো নাকামা

হাইয়াতো নাকামা (, ; জন্ম: ১৬ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
হাইয়াতো নাকামা ১৯৯২ সালের ১৬ই মে তারিখে জাপানের গুন্‌মা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
কোকড়াঝাড় রেলওয়ে স্টেশন

কোকড়াঝার রেলওয়ে স্টেশন হল আসামের কোকরাঝার জেলার একটি প্রধান রেলওয়ে স্টেশন। এর কোড হল KOJ। এটি কোকরাঝার শহরে পরিষেবা প্রদান করে। স্টেশনটি তিনটি প্ল্যাটফর্ম নিয়ে গঠিত। স্টেশনটি উত্তর- পূর্ব সীমান্ত রেলওয়ের বারাউনি-গৌহাটি লাইনের নিউ জলপাইগুড়ি-নতুন বোঙ্গাইগাঁও অংশে অবস্থিত। এই স্টেশনটি আলিপুরদুয়ার রেলওয়ে বিভাগের অন্তর্গত।
কোকড়াঝাড় থেকে যে কয়েকটি প্রধান ট্রেন চলে:
মাদারিহাট রেলওয়ে স্টেশন

মাদারিহাট রেলওয়ে স্টেশন হল একটি রেলওয়ে স্টেশন যা ভারতের পশ্চিমবঙ্গ রাজ্যের ডুয়ার্স অঞ্চলে অবস্থিত, স্টেশনটি মাদারিহাট শহরে পরিষেবা প্রদান করে। স্টেশনটি আলিপুরদুয়ার রেলওয়ে বিভাগের উত্তর-পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-শামুকতলা রোড লাইনে অবস্থিত। কয়েকটি গুরুত্বপূর্ণ ট্রেন যেমন, নিউ জলপাইগুড়ি–আলিপুরদুয়ার ট্যুরিস্ট স্পেশাল, শিলিগুড়ি-আলিপুরদুয়ার ইন্টারসিটি এক্সপ্রেস, শিলিগুড়ি-ধুবড়ী ইন্টারসিটি এক্সপ্রেস ইত্যাদির মতো প্রধান ট্রেনগুলি এই স্টেশন থামে। অন্য অনেক ট্রেন এই স্টেশনের মধ্য দিয়ে যায়।
দ্য হান্টিং অফ দ্য স্নার্ক

দ্য হান্টিং অফ দ্য স্নার্ক হল ইংরেজ লেখক একটি , যেখানে দশটি চরিত্রের গল্প বলা হয়েছে যারা স্নার্ক নামে পরিচিত একটি রহস্যময় প্রাণীকে শিকার করতে সমুদ্র পাড়ি দেয়। কবিতাটি ১৯৭৬ সালে দ্বারা চিত্র সহ প্রকাশিত হয়েছিল। এটি হলিডে'স ইলাস্ট্রেশনের অষ্টম প্লেট, যার সাথে আছে "ফিট দ্য সিক্সথ: দ্য ব্যারিস্টার'স ড্রিম"। ব্যারিস্টার, ক্রু সদস্যদের মধ্যে একজন, ঘুমাচ্ছেন এবং একটি শূকরের বিচার প্রত্যক্ষ করার স্বপ্ন দেখেন যা তার শূকরকে করার জন্য অভিযুক্ত। স্নার্ককে ফোরগ্রাউন্ডে চিত্রিত করা হয়েছে, প্রতিরক্ষা ব্যারিস্টার হিসাবে কাজ করে এবং পোশাক এবং পরচুলা পরিহিত - সেটে প্রাণীর একটি চিত্রের নিকটতম। ব্যারিস্টার শেষ পর্যন্ত তার কানে বেলম্যানের বেল বাজানোর মাধ্যমে জেগে ওঠে, যেমনটি নীচে বাম দিকে দেখা যায়।
মাথাভাঙ্গা রেলওয়ে স্টেশন

মাথাভাঙ্গা রেলওয়ে স্টেশন ভারতের পশ্চিমবঙ্গ রাজ্যের কোচবিহার জেলার মাথাভাঙ্গা শহরে পরিষেবা প্রদান করে। স্টেশনটি উত্তর- পূর্ব সীমান্ত রেলওয়ের নিউ মাল-চ্যাংরাবান্ধা-নতুন কোচবিহার লাইনে অবস্থিত। স্টেশনটি আলিপুরদুয়ার রেলওয়ে বিভাগে অবস্থিত।
প্রধান ট্রেন:
ময়নাগুড়ি রোড রেলওয়ে স্টেশন

ময়নাগুড়ি রোড রেলওয়ে স্টেশন ভারতের রেলওয়ে স্টেশনগুলির মধ্যে একটি যা পশ্চিমবঙ্গের জলপাইগুড়ি জেলার ময়নাগুড়ি শহরে পরিষেবা দেয়, এই শহরের অন্য অন্য স্টেশনটি হল নিউ ময়নাগুড়ি রেলওয়ে স্টেশন। ময়নাগুড়ি রোড রেলওয়ে স্টেশনটি উত্তর- পূর্ব সীমান্ত রেলওয়ে আলিপুরদুয়ার রেলওয়ে বিভাগের নিউ মাল-চ্যাংরাবান্ধা-নতুন কোচবিহার লাইনে অবস্থিত।
Trains like 
are available from this station.
মেলি রেলওয়ে স্টেশন

মেলি রেলওয়ে স্টেশনটি পশ্চিমবঙ্গের কালিম্পং জেলার মেলি শহরে অবস্থিত। স্টেশনটি নির্মাণাধীন সিভোক-রাংপো রেললাইনে অবস্থিত। মেলি রেলওয়ে স্টেশন পশ্চিমবঙ্গের কালিম্পং শহর এবং নামচি জেলা, গেইজিং জেলা এবং সিকিমের সোরেং জেলায় পরিষেবা দেয়।স্টেশনটি বর্তমানে আরকন কোম্পানি দ্বারা নির্মাণাধীন।
সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার দীর্ঘ হওয়ার প্রস্তাব করা হয় ব্রডগেজ রেলপথ কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকি ৩.৫ কিলোমিটার পশ্চিমবঙ্গ রাজ্যে। রেলপথটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে। গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে. ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।
নিউ মাল জংশন রেলওয়ে স্টেশন

নিউ মাল জংশন (স্টেশন কোড NMZ) হল মালবাজার শহরের দুইটি রেলওয়ে স্টেশনের মধ্যে প্রধান এবং অত্যন্ত গুরুত্বপূর্ণ যা মালবাজার শহরে পরিষেবা দেয়, অন্য স্টেশনটি হল মালবাজার রেলওয়ে স্টেশন (কোড MLBZ)। এই স্টেশনটি সাধারণত মাল নামে পরিচিত, এটি পশ্চিমবঙ্গের জলপাইগুড়ি জেলায় অবস্থিত।নিউ মাল জংশন দুটি রেললাইন নিউ জলপাইগুড়ি-আলিপুরদুয়ার-সমুকতলা রোড লাইন এবং নিউ মাল-চ্যাংরাবান্ধা-নিউ কোচবিহার লাইনে অবস্থিত। নিউ মাল হল সহকারী বিভাগীয় প্রকৌশলী হিসাবে মনোনীত উপ-বিভাগীয় রেলওয়ে অফিসারের সদর দপ্তর।
এই স্টেশনে পরিষেবা প্রদানকারী ট্রেনগুলির তালিকা নিম্নে দেওয়া হলো:
মূল বিরামসমূহ - বর্দ্ধমান , রামপুরহাট , মালদা টাউন, বারসৈ, কিষানগঞ্জ ।
কটক জংশন রেলওয়ে স্টেশন

কটক রেলওয়ে স্টেশন হল একটি রেলওয়ে জংশন এবং ভারতের ওড়িশা রাজ্যের কটককে পরিষেবা দেয়।
১৮৯৩ থেকে ১৮৯৬ সময়কালে, ইস্ট কোস্ট স্টেট রেলওয়ের নির্মিত এবং যান চলাচলের জন্য উন্মুক্ত করা হয়েছিল। এটি ব্রাহ্মণী, কাঠজোদি, কুয়াখাই, মহানদী (ওড়িশার দীর্ঘতম নদী) এবং বিরূপার মতো নদী জুড়ে কয়েকটি বৃহত্তম সেতু নির্মাণের প্রয়োজন হয়েছিল। কটক স্টেশনটি 1899 সালে ভারতীয় রেল নেটওয়ার্কের সাথে সংযুক্ত ছিল।
কটক স্টেশনটি পূর্ব উপকূল রেলওয়ের খুরদা সড়ক বিভাগের অধীনে কাজ করছে।
কটক রেলওয়ে স্টেশন ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।
ওদলাবাড়ি রেলওয়ে স্টেশন

ওদলাবাড়ি রেলওয়ে স্টেশন হল একটি রেলওয়ে স্টেশন যা ভারতের পশ্চিমবঙ্গ রাজ্যের দোয়ার্স অঞ্চলে অবস্থিত ওদলাবাড়ি শহরে পরিষেবা প্রদান করে। এটি আলিপুরদুয়ার রেলওয়ে বিভাগের উত্তর-পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
ওদলাবাড়ি রেলওয়ে স্টেশন থেকে চলমান প্রধান ট্রেনগুলি নিম্নরূপ:
প্রজ্ঞানং ব্রহ্ম

প্রজ্ঞানং ব্রহ্ম () হল মহাবাক্য, যা ঋগ্বেদের ঐতরেয় উপনিষদে পাওয়া যায়।
সবকিছুই চৈতন্য (চেতনা) দ্বারা উৎপন্ন হয়, এবং সবকিছুই চেতনার অপর নাম। জগৎ চেতনা দ্বারা পরিচালিত হয়। চেতনাই কারণ, চেতনাই ব্রহ্ম।
সংস্কৃত শব্দ প্রজ্ঞা অর্থ "জ্ঞান বা চেতনা", এবং স্বতঃস্ফূর্ত ধারণা।। ব্রহ্ম হল পরম, চেতনা, অসীম এবং "সর্বোচ্চ সত্য"। বিশেষভাবে "ব্রহ্ম হল প্রজ্ঞানং"; "চূড়ান্ত বাস্তবতা হল প্রজ্ঞা"।
প্রজ্ঞানং ব্রহ্ম এর অর্থ "ব্রহ্ম-চেতনা" বা "ব্রহ্ম-জ্ঞান"।
মহাবাক্যটি ঋগ্বেদের ঐতরেয় উপনিষদে পাওয়া যায়। ঐতরেয় উপনিষদ ৩.৩ এ উল্লেখ করা হয়েছে,
ঐতরেয় উপনিষদের তৃতীয় অধ্যায়ে আত্মার প্রকৃতি নিয়ে আলোচনা করা হয়েছে। এটি ঘোষণা করে যে চেতনাই মানুষকে সংজ্ঞায়িত করে, সমস্ত বুদ্ধিবৃত্তিক এবং নৈতিক তত্ত্বের উৎস, সমস্ত দেবতা, সমস্ত জীবিত প্রাণী, যা কিছু আছে। তারপর উপনিষদ দাবি করে যে মহাবিশ্বের ধাঁধার চাবিকাঠি হল নিজের অন্তর্নিহিত। মহাবিশ্বকে জানতে, নিজেকে জানুন। আপনি হয়ে অমর হয়ে উঠুন, ঐতরেয় উপনিষদ পরামর্শ দেয়।
সাহু এর মতে,
ডেভিড লয়ের মতে,
শ্রী রাম জন্মভূমি তীর্থক্ষেত্র

শ্রী রাম জন্মভূমি তীর্থক্ষেত্র হল একটি ন্যাস, যা ভারত সরকার ২০২০ সালের ফেব্রুয়ারিতে অযোধ্যায় রাম মন্দির নির্মাণ ও পরিচালনার জন্য স্থাপন করেছিল। এটি ১৫ জন ন্যাসরক্ষক নিয়ে গঠিত।
এটি "এম সিদ্দিক (ডি) থ্রি এলআরএস বনাম মহন্ত সুরেশ দাস ও ওরস মামলায়" সুপ্রিম কোর্টের রায় অনুসারে তৈরি করা হয়েছিল। আদালত কেন্দ্রীয় সরকারকে রায়ের তিন মাসের মধ্যে মন্দির নির্মাণের তদারকি ও পরিচালনার জন্য একটি ট্রাস্ট গঠনের নির্দেশ দিয়েছে। ২০২০ সালের ৫ ফেব্রুয়ারি প্রধানমন্ত্রী নরেন্দ্র মোদি লোকসভায় ট্রাস্ট গঠনের ঘোষণা দেন।
এই বিষয়ে সুপ্রিম কোর্টের রায়ের পরে ট্রাস্টটিকে বিতর্কিত ২.৭৭ একর জমির পাশাপাশি "অযোধ্যা আইন, ১৯৯৩ -এ নির্দিষ্ট এলাকার অধিগ্রহণের" অধীনে অধিগ্রহণ করা ৬৭.৭০৩ একর জমি প্রদান করা হয়েছিল।
কেন্দ্রীয় সরকার ট্রাস্টের ১৫ সদস্যের মধ্যে ১২ জনকে মনোনীত করেছে। প্রাক্তন অ্যাটর্নি জেনারেল কেশব পরাশরণ অযোধ্যা মামলায় "শ্রী রাম লালা বিরাজমানের" প্রতিনিধিত্ব করেছিলেন"," তাকে ভারপ্রাপ্ত চেয়ারম্যান করা হয়েছিল। ২০২০ সালের ১৯ ফেব্রুয়ারি, ট্রাস্ট তার বাকি সদস্যদের মনোনীত করে এবং মহন্ত নৃত্যগোপাল দাসকে চেয়ারম্যান নির্বাচিত করে।
সিনিয়র ট্রাস্টিরা ১৯৯২ সালে সিবি সোমপুরার সাথে একটি চুক্তি স্বাক্ষর করেছিলেন যাতে আর্কিটেকচার ডিজাইন পরিষেবাগুলি অতিরিক্ত বিধানের সাথে পুনর্বিবেচনা করা হয়েছিল। ২০২০ সালের নভেম্বরে, ট্রাস্ট মন্দির নির্মাণের জন্য লারসেন অ্যান্ড টুব্রোকে ডিজাইন ও বিল্ড ঠিকাদার এবং টাটা কনসাল্টিং ইঞ্জিনিয়ার্সকে প্রকল্প ব্যবস্থাপক পরামর্শদাতা হিসাবে নিযুক্ত করেছিল। ২০২০ সালের ফেব্রুয়ারিতে, ৬৭ একর মন্দির কমপ্লেক্সের উন্নয়নের জন্য টাটা কনসাল্টিং ইঞ্জিনিয়ার্স এবং ডিজাইন অ্যাসোসিয়েটসের সাথে আরও চুক্তি স্বাক্ষরিত হয়েছিল।
ট্রাস্টের ১৫ জন সদস্য থাকবে, যার মধ্যে ৯ জন স্থায়ী এবং ৬ জন মনোনীত সদস্য এবং প্রত্যেক সদস্যকে অবশ্যই একজন হিন্দু অনুশীলনকারী হতে হবে।
স্থায়ী সদস্য:
মনোনীত সদস্যঃ
সরকার কর্তৃক প্রতিষ্ঠিত মন্দির ট্রাস্ট প্রাথমিকভাবে পরাশরনের নেতৃত্বে ছিল বাকি তিন সদস্যকে মনোনীত করার দায়িত্ব দেওয়া হয়েছিল। ২০২০ সালের ১৯ ফেব্রুয়ারী, পরাশরণের বাসভবনে অনুষ্ঠিত ট্রাস্টের প্রথম বৈঠকে রাম জন্মভূমি ন্যাস প্রধান, মহন্ত নৃত্যগোপাল দাস জি মহারাজকে চেয়ারম্যান এবং ভিএইচপি সহ-সভাপতি, চম্পত রায়কে সাধারণ সম্পাদক নির্বাচিত করেন। তারা দুজনই সর্বসম্মতিক্রমে ট্রাস্টে নির্বাচিত হন। প্রাক্তন আইএএস অফিসার এবং প্রিন্সিপাল সেক্রেটারি নৃপেন্দ্র মিশ্রকে নির্মাণ কমিটির চেয়ারম্যান মনোনীত করা হয়েছিল। বর্তমানে, স্বামী গোবিন্দ দেব গিরি জি মহারাজ কোষাধ্যক্ষ এবং কেশব পরাশরণ ট্রাস্টের সিনিয়র মুখপাত্র।
১৫টির মধ্যে, শুধুমাত্র ১১ জন ট্রাস্টির ভোটাধিকার রয়েছে। রাজ্য ও কেন্দ্রীয় সরকার কর্তৃক নিযুক্ত দুই কর্মকর্তা, অযোধ্যার জেলা কালেক্টর এবং নির্মোহী আখড়ার প্রতিনিধির ট্রাস্টের কার্যক্রমে কোনো ভোটাধিকার থাকবে না।
রাংপো রেলওয়ে স্টেশন

রাংপো রেলওয়ে স্টেশন হল একটি নির্মাণাধীন রেলওয়ে স্টেশন যা সিকিমের পাকিয়ং জেলার সেবক -রাংপো রেলওয়ে লাইনে অবস্থিত। এর কোড হল RNGPO। এটি রংপো শহর এবং সিকিমের তিনটি জেলা, যা পাকিয়ং জেলা, গ্যাংটক জেলা এবং মাঙ্গান জেলাকে পরিষেবা প্রদান করবে। রাজ্যের রাজধানী গ্যাংটক থেকে ৩৮ কিলোমিটার দূরে এবং পাকিয়ং বিমানবন্দর থেকে ২১ কিলোমিটার দূরে অবস্থিত। স্টেশনটি সম্পূর্ণ হওয়ার পরে তিনটি প্ল্যাটফর্ম এবং চারটি লাইন নিয়ে গঠিত হবে। এটি ২০২৩ সালের ডিসেম্বরের মধ্যে শেষ হবে বলে আশা করা হচ্ছে।
সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার হওয়ার প্রস্তাব করা হয় ব্রডগেজ ট্র্যাক কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকিটা পশ্চিমবঙ্গে।
ট্র্যাকটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে। গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে। ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।
ভারতীয় রেলওয়ে ২০১০ সালের মে মাসে নির্মাণ কোম্পানি, IRCON-এর সাথে একটি চুক্তি স্বাক্ষর করেছে কিন্তু প্রথম ২২ কিলোমিটারের জন্য চূড়ান্ত প্রান্তিককরণ ঠিক করা হয়নি।২০১৩ সালেও হাতির অভয়ারণ্য বনের মধ্য দিয়ে যাওয়ার পরিবেশ মন্ত্রণালয়ের চূড়ান্ত ছাড়পত্র পায়নি। পরিবেশ ও বন মন্ত্রকের অনুমোদন পাওয়ার জন্য, রেলওয়ে ২০১৩ সালের ফেব্রুয়ারিতে মহানন্দা হাতির অভয়ারণ্যে প্রস্তাবিত রেললাইনের প্রসারিত অংশে হাতির সেন্সর ইনস্টল করার বা মাত্র ২০ কিলোমিটার গতিতে ট্রেন চালানোর প্রস্তাব হয়। বনাঞ্চলে ঘন্টায় বেগে এবং ট্র্যাকের কাছাকাছি একটি হাতি দেখা গেলে থেমে যাওয়ার কথা বলা হয়। পূর্ব সিকিমের দুটি গ্রামের মানুষ, ৪৫ কিমি প্রসারিত রেললাইন পরিকল্পনার ৩.৫ কিলোমিটার রেলপথ স্থাপনের জন্য তাদের জমি দিতে রাজি হয়নি। প্রকল্পের ব্যয় ২০০৮ সালে আনুমানিক ১৩.৪ বিলিয়ন টাকা থেকে বেড়ে যায়।
ভারতের সুপ্রিম কোর্ট ফেব্রুয়ারী ২০১৬ সালে জাতীয় বন্যপ্রাণী বোর্ডের কঠোর নির্দেশিকাগুলির সাথে প্রকল্পটিকে অনুমোদন করে যা জুন ২০১৫ সালে প্রকল্পটি সাফ করে কিন্তু সীমাবদ্ধ গতি, বেতার প্রাণী ট্র্যাকিং সেন্সর এবং শুধুমাত্র দিনের বেলায় টানেল খননের অনুমতি দেয়। নিরাপত্তা ও আর্থ-সামাজিক কারণে রেললাইন প্রয়োজন। রেললাইনটি ভারত-তিব্বত সীমান্তের দিকে সৈন্য ও অস্ত্রশস্ত্রকে দ্রুত অগ্রসর হতে সাহায্য করবে।রেলওয়ে বোর্ডের চেয়ারম্যান ট্র্যাক এবং টানেল নির্মাণ শুরু করার বিষয়ে আলোচনা করতে ২ মার্চ ২০১৮-এ উত্তর-পূর্ব সীমান্ত রেলওয়ে (NFR) কর্মকর্তাদের সাথে দেখা করেন। রংপো পর্যন্ত রেললাইন ২০২১ সালে শেষ হবে বলে আশা করা হচ্ছে। দ্বিতীয় পর্যায়ে, লাইনটি গ্যাংটক পর্যন্ত বাড়ানো হবে। ২০২১ সালের নভেম্বর পর্যন্ত, নির্মাণ কাজ ৩০% সম্পন্ন হয়েছে, এবং এখন, সমাপ্তির সময়সীমা ডিসেম্বর ২০২৩ নির্ধারণ করা হয়।
আইফোন ১৩ প্রো

আইফোন ১৩ প্রো এবং আইফোন ১৩ প্রো মাক্স হল আপল ইনক. দ্বারা ডিজাইন করা এবং বাজারজাত করা স্মার্টফোন। এগুলো আইফোন ১২ প্রো ও আইফোন ১২ প্রো ম্যাক্স-এর পরে আইফোনের পঞ্চদশ প্রজন্মের ফ্ল্যাগশিপ স্মার্টফোন। ১৪ সেপ্টেম্বর, ২০২১-এ ক্যালিফোর্নিয়ার কিউপারটিনো-তে অ্যাপল পার্কে অ্যাপল স্পেশাল ইভেন্টে আইফোন ১৩ এবং আইফোন ১৩ মিনি-এর পাশাপাশি ডিভাইসগুলি উন্মোচন করা হয়েছিল এবং দশ দিন পরে ২৪ সেপ্টেম্বর পাওয়া যায়।
আইফোন ১৩ প্রো এবং আইফোন ১৩ প্রো ম্যাক্স আনুষ্ঠানিকভাবে ৯ম প্রজন্মের আইপ্যাড, ৬ প্রজন্মের আইপ্যাড মিনি, অ্যাপল ওয়াচ সিরিজ ৭, আইফোন ১৩ এবং আইফোন ১৩ মিনি-এর পাশাপাশি ক্যালিফোর্নিয়ার কিউপারটিনোতে অ্যাপল পার্কে চিত্রায়িত ও রেকর্ড করা একটি ভার্চুয়াল প্রেস ইভেন্টের মাধ্যমে ঘোষণা করা হয়েছিল ১৪ সেপ্টেম্বর, ২০২১এ। প্রি-অর্ডার ১৭ সেপ্টেম্বর সকাল ৫টায় শুরু হয়েছে। আইফোন ১৩ প্রো-এর জন্য US$৯৯৯ এবং আইফোন ১৩ প্রো ম্যাক্স-এর জন্য US$১০৯৯ থেকে মূল্য শুরু হয়, যা তাদের নিজ নিজ পূর্ববর্তী প্রজন্মের মতো।
আইফোন ১৩ প্রো এবং আইফোন ১৩ প্রো ম্যাক্সের ডিজাইন বেশিরভাগই পূর্বসূরি থেকে অপরিবর্তিত।  যাইহোক, বড় লেন্সের কারণে পিছনের ক্যামেরা মডিউলটি এখন একটি বড় এলাকা জুড়ে।  সামনের ডিসপ্লেতে ফেস আইডি এবং ক্যামেরা মডিউল বা "নচ" এখন আগের প্রজন্মের তুলনায় ২০% ছোট৷
আইফন ১৩ প্রো এবং ১৩ প্রো মাক্স পাঁচটি রঙে পাওয়া যায়: সিলভার, গ্রাফাইট, গোল্ড, সিয়েরা ব্লু এবং আলপাইন গ্রিন।  সিয়েরা ব্লু হল প্যাসিফিক ব্লু প্রতিস্থাপন করা একটি নতুন রঙ।
৮ ই মার্চ, ২০২২-এ, অ্যাপলের বিশেষ ইভেন্ট "পিক পারফরম্যান্স" এ, অ্যাপল একটি নতুন আলপাইন সবুজ রঙের বিকল্প প্রকাশ করেছে, যা ১৮ মার্চ উপলব্ধ হয়েছিল।
ডিজনি এক্সডি (নেদারল্যান্ডস)

ডিজনি এক্সডি দ্য ওয়াল্ট ডিজনি কোম্পানি দ্বারা মালিকানাধীন একটি ওলন্দাজ ফ্রি-টু-এয়ার শিশুতোষ টেলিভিশন চ্যানেল। ভেরোনিকা নামের একটি ওলন্দাজ টেলিভিশন স্টেশনের সাথে সময় ভাগ করে এটি দিনে ১৪ ঘণ্টার জন্য সম্প্রচার করে, এবং ৭ থেকে ১৫ বছরের শিশুদের লক্ষ্য করে। চ্যানেলটির কাছে নেদারল্যান্ডস এবং বেলজিয়ামের ফ্ল্যান্ডার্সে বিতরিত একটি ২৪ ঘণ্টার পে টিভি ফিড ছিল, যা ২০১৮ সালের ৩১ জুলাইতে বন্ধ করে দেওয়া হয়েছিল। ২০২০ সালের ফিডটির বন্ধের আগে বেলজিয়ামের ওয়ালোনিয়া এবং লুক্সেমবার্গ ডিজনি এক্সডির ফরাসি ফিড গ্রহণ করেছিল।
চ্যানেলের সমস্ত অনুষ্ঠানসমূহ ওলন্দাজে সম্প্রচার করে, ডাব করা অথবা সেই ভাষায় তৈরি করা। কিন্তু চ্যানেলটির ২৪ ঘণ্টার ফিড একটি ইংরেজি অডিও ট্র্যাক প্রদান করতো বেশিরভাগ অনুষ্ঠানের জন্য। টেলিটেক্সট-পৃষ্ঠা ৮৮৮ এর মাধ্যমে ওলন্দাজ সাবটাইটেল দেখানো হয়েছিল, যেহেতু কোনো ডিভিবি সাবটাইটেল ট্র্যাক উপলব্ধ ছিল না। ২০১৮ সালের জুলাই মাসের শেষ দিকের কাছে এর পূর্বোক্ত বন্ধের আগে, ডিজনি এক্সডির ২৪ ঘণ্টার ফিড মূলে সন্ধ্যা এবং রাতে ওলন্দাজ সাবটাইটেল সহ কিছু অনুষ্ঠান ইংরেজিতে প্রচারিত করতো।
১৯৯৭ সালের ২ আগস্টে নেদারল্যান্ডসে ডিজনি এক্সডি ফক্স কিডস নামে সম্প্রচার শুরু করে। পরে এটি বেলজিয়ামে এর কার্যক্রম বিস্তৃত করে। ১৯৯৭ সালের জানুয়ারিতে সাবান ইন্টারন্যাশনাল ফ্রি-টু-এয়ার টেলিভিশন নেটওয়ার্ক টিভি১০ ক্রয় করে এবং এটিতে ফক্স কিডস সম্প্রচার করা শুরু করে, যা টেরেস্ট্রিয়াল টেলিভিশনে টিভি১০ এবং ফক্স কিডসকে একটি সময় ভাগ করার চ্যানেল বানিয়ে ছিল; দিনের বেলায় ফক্স কিডস সম্প্রচার হতো এবং সন্ধ্যা বেলায় টিভি১০ সম্প্রচার হতো।
২০০১ সালে সাবান ফক্স কিডসের ভাগ নিউজ কর্পোরেশনের কাছে বিক্রি করতে চেয়েছিলেন। শেষে মার্ডক ফক্স কিডস দ্য ওয়াল্ট ডিজনি কোম্পানির কাছে বিক্রি করে, যেন তিনি ডাইরেকটিভি ক্রয় করার টাকা পায়। ২০০৫ সালের ১৩ ফেব্রুয়ারিতে ফক্স কিডস জেটিক্সে রূপান্তরিত করা হয়, যা ভেরোনিকার সাথে সময় ভাগ করে।
২০১০ সালের ১ জানুয়ারিতে নেদারল্যান্ডসে জেটিক্স ডিজনি এক্সডিতে রূপান্তরিত করা হয়, যা বানালো ডিজনি এক্সডিতে রূপান্তর হওয়ার ইউরোপের শেষ জেটিক্স চ্যানেল। এক মাস পর, একটি পে টেলিভিশন নেটওয়ার্ক হিসেবে চ্যানেলের একটি ২৪ ঘণ্টার ফিডের উদ্বোধন হয়।
২০১২ সালে "ডিজনি এক্সডি এক্সট্রা" নামে ডোনাল্ড ডাক এবং টিনার মতো ম্যাগাজিনে ডিজনি ব্যাপকভাবে ২৪ ঘণ্টার ফিডটি প্রচার করেছে। এটি সন্ধ্যে ৬টার পরে আরও অনুষ্ঠান প্রচারিত করেছিল, যখন ভেরোনিকার সাথে সময় ভাগ করার জন্য ফ্রি-টু-এয়ার ফিড সম্প্রচার বন্ধ করে।
২০১৫ সালের ২৫ মার্চে ডিজনি এক্সডি এর ২৪ ঘণ্টার ফিডের একটি হাই-ডেফিনিশন সিমুলকাস্ট সংস্করণ উদ্বোধন করে, যা তখন কেপিএন, এক্সএস৪অল, এবং টেলফোর্টে উপলব্ধ ছিল।
২০১৮ সালের ৩১ জুলাইতে ২৪ ঘণ্টার ফিড সম্প্রচার বন্ধ করে। এর কারণে, চ্যানেলটি বেলজীয় বহনকারীতে বিতরণ হওয়া বন্ধ হয়। ভেরোনিকার সাথে সময় ভাগ করার ফ্রি-টু-এয়ার চ্যানেলটি সম্প্রচার অব্যহত রাখে, কিন্তু এটি শুধু নেদারল্যান্ডসে উপলব্ধ। এর ফলে শুধু ২৪ ঘণ্টার ফিডে উপলব্ধি থাকার কারণে একটি ঐচ্ছিক ইংরেজি অডিও ট্র্যাক আর নেই।
২০২১ সালের ডিসেম্বর হিসেবে ডিজনি এক্সডির পোলীয় সংস্করণের সাথে, ডিজনি এক্সডির ওলন্দাজ সংস্করণ ইউরোপে দুইটি অবশিষ্ট ডিজনি এক্সডি চ্যানেলের মধ্যে এক।